als_Latn dik_Latn sag_Latn
Dortmundi te Chelsea, gjen zëvendësuesin e Reusit
Andre Schurrle mund të jetë zëvendësuesi i Marco Reus në rast se ky i fundit vendos të largohet nga Borusia Dortmund në fund të sezonit. Lajmi konfirmohet nga shtypi gjerman dhe ai anglez.
Në Britani bëjnë të ditur se Schurrle është pranë largimit nga Chelsea me destinacion Wolfsburgun, ndërsa nga Gjermania vjen lajmi se në gjurmët e kampionit të botës janë vënë verdhezinjtë e Jurgen Klopp.
24 vjecari është i pakënaqur me minutat në Londrën perëndimore, pasi deri më tani është aktivizuar në 14 ndeshje në kampionat, me një mesatare 30.8 minuta për ndeshje. Situata nuk ka qenë më e mirë edhe në kompeticionet e tjera, teksa në fazën e grupeve të Champions League ka luajtur në 4 ndeshje, 3 prej të cilave i ka nisur si titullar.
Një situatë e tillë e detyron Schurrlen të kërkojë një destinacion të ri ku të ketë më shumë minuta aktivizimi. Teksa mediat në Angli e kanë afruar pranë Wolfsburgut mësohet se operacioni për momentin është ndalur duke qënë se kërkesa e Chelseat është ngritur në 30 milion euro. Megjithatë mediat gjermane bëjnë të ditur se prapa këtij frenimi qëndron Borusia Dortmund, e cila ende nuk ka siguruar zgjatjen e kontratës së yllit Marco Reus, dhe sheh tek Schurlle zëvendësuesin ideal të tij, në rast largimi nga Vestfalen stadium.
als_Latn als_Latn als_Latn als_Latn als_Latn